पाएं अपने शहर की ताज़ा ख़बरें और फ्री ई-पेपरडाउनलोड करें
आज मजदूर दिवस है। इस दिन इनके हालचाल जाने तो हाल बेहाल दिखे। अभी कोरोना से गत साल अस्त-व्यस्त हुई जिंदगी पटरी पर भी नहीं लौटी थी कि फिर दूसरी लहर ने इनकी आर्थिक कमर तोड कर रख दी है।
कोरोना संक्रमण की रोकथाम के लिए लगाए जन अनुशासन पखवाड़े के चलते निर्माण काम भी कम ही चल रहे हैं। ऐसे में जिले में हजारों मजदूरों को परिवार का पेट भरने जितना भी रोजगार नहीं रहा है। हालात यह है कि अधिकांश मजूदरों को महीने में दस-दस दिन तक काम नहीं मिल पता है।
ऐसे में हजारों मजदूर बेरोजगार होकर घर बैठने पर मजदूर है। इसकी बानगी जिला मुख्यालय स्थित घंटाघर चौराहा के पास मजदूरों की लगने वाली चौकटी पर से घर लौटते अधिकांश मजदूरों के रूप में देखी जा सकती है। यहां से रोजाना सौ से अधिक मजदूर मजदूरी की तलाश में आते हैं, लेकिन गिने-चुने को छोड़कर बाकी को काम नहीं मिलने से खाली हाथ घर लौटते हैं। ये हालात अकेले जिला मुख्यालय के ही नहीं हैं, जिले के सभी क्षेत्रों में ऐसे ही हालात हैं।
टोंक जिले में भी कोरोना संक्रमण की दूसरी लहर को लेकर मजदूर वर्ग भी काफी प्रभावित हुआ है। कोरोना की दूसरी लहर के चलते अधिकांश निर्माण आदि कार्य नहीं होने से जिले में हजारों मजदूरों को काम नहीं मिल रहा है। इस हालात में उनके पास उधारी से रुपए लेकर या जमीन आदि गिरवे रख या फिर बैच कर परिवार का लालन-पालन करने के अलाव और कोई विकल्प नहीं है।
श्रम विभाग का लाभ भी नहीं मिलता है:
मजदूर रामलाल कुम्हार, राजेश ने बताया कि सरकार श्रम विभाग के माध्यम से मजदूरों को कई लाभ देने की बात कहते हैं लेकिन नाम मात्र के मजदूरों को ही सरकारी योजनाओं का लाभ मिल पाता है। वह भी बिना कई परेशनियों से गुजरने के बाद मिलता है।
क्या कहते हैं मजदूर:
शहर के मजदूर धन्ना, मुकेश, गिरधर सहित कई मजदूर रोजाना काम की तलाश में घंटाघर आते हैं, लेकिन उन्हे हर बार मायूस होकर घर लौटना पड़ता है। सुभाष बाजार निवासी गोपीलाल रैगर का कहना है कि सालभर से परेशान हैं, पिछले 10 दिनों से लॉकडाउन के कारण काम नहीं मिला।
मोदी के चौकी निवासी गिरधर सिंह कहते हैं कि दो महीने में एक-दो दिन ही काम मिल पाया है। पंचकुईया दरवाजा के रहने रामलाल कुम्हार कहते हैं कि मजदूर दिवस मनाने का कोई औचित्य नहीं है जब तक सरकार और प्रशासन मजदूरों का भला नहीं कर सके। कागजों में मजदूरों के लिए कई योजनाए हैं लेकिन जमीनी हकीकत अलग है। जन अनुशासन पखवाड़े के नाम पर काम नहीं करने दिया जा रहा। काम नही करेंगे तो परिवार कैसे चलाएंगे।
कई प्रवासी मजदूर वापस लौटे
पिछले साल लॉकडाउन के बाद प्रवासी मजदूरों की तस्वीर दुनियाभर में सोशल मीड़िया के जरिए वायरल होने के साथ ही टीवी और न्यूज पेपर में सुर्खियां बनी हुई है। बहीर निवासी सलमान ने बताया कि बढ़ते संक्रमण की वजह से 15 दिन पहले घर लौट आए, लेकिन परिवार चलाने के लिए कुछ नही हैं, प्रशासन और भामाशाह भी मदद के लिए आगे नही आ रहे।
वहीं ईद माेहम्मद कहते हैं कि संक्रमण से बचने और सरकारी गाइडलाइन की पालन के लिए एक महीने से काम-धंधा बंद कर वापस घर आए गए। एक महीने से काम नहीं है। आस-पडौस से उधार लेकर या ब्याज पर पैसा लेकर काम चला रहे हैं।
सरकार को मदद करनी चाहिए
पल्लेदार यूनियन अध्यक्ष व जिलाध्यक्ष मजदूर संघ कांग्रेस इंटक टोंक के अध्यक्ष उम्मेदसिंह गोमे ने बताया कि कोरोना के चलते मजदूराें के हालात बिगड़ गए हैं, लाेग काम करना चाहते है, लेकिन कोरोना की गाइडलाइन ने सभी काे अपाहिज का बना दिया है, राेजाना कमाकर खाने वाले मजदूराें के परिवाराें के कल्याण के लिए सरकार काे कुछ करना चाहिए।
मजदूरों को तत्काल आर्थिक मददद करे:
कामगार देहाडी मजदूर व ठेला केबिन यूनियन टोंक के संयोजक मोहम्मद अजमल ने बताया कि कोविड़ के समय में मजदूरों को तत्काल आर्थिक मदद के लिए प्रशासन व भामाशाहों काे आगे आना चाहिए। वही प्रशासन, नगर परिषद और श्रम विभाग की कमेटी गठित कर मजदूर संगठन से जुड़े लोगों से मीटिंग कर इनकी समस्याओं पर चर्चा कर इन्हें योजनाओं का लाभ दिया जाए।-
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn